שיחה:מבצר נגויה

message: ויקיפדים ו-ויקיפדות יקרים ויקרות.
נעים מאוד. 
קוראים לי יואל, אני בן 31 מחיפה. 
הצטרפתי לויקיפדיה רק לפני כחודש, וכבר הספקתי להתאהב. 
אני מאמין בכל לבי שיש לי הרבה מה לתרום לאנציקלופדיה החינמית, אולי היחידה בעולם. 
אינני רוצה לעת עתה לספר יותר מדי על עצמי, כיוון שאינני מכיר ולו אחד או אחת מכם/ן, ולהפך, וכמובן גם שאין אדם יעיד על עצמו.   
כמו כן, אינני יודע עדיין מהם בדיוק הנהלים של ויקיפדיה. לכן אני כותב בניסוח כללי וזהיר.   
במכתבי זה רציתי להודות מקרב לב לכל האנשים הטובים שעוזרים לי לערוך את הערך הזה, "מבצר נגויה". 
ישנם דברים רבים שאינני יודע עדיין, ואני לומד אותם בהדרגה. 
בין אם שימוש בכלי הויקיפדיה, בין אם ביחס ביני לבין הויקיפדים/ות האחרים/ות, ובין אם שמירה, כאמור, על כל הנהלים. 
אשמח לקבל מכם/ן סיוע בלימוד כלי הויקיפדיה, במידה והדבר אפשרי. מכל מלמדיי השכלתי, ואמשיך להשכיל.   
כמו כן רציתי להביע את התנצלותי הכנה, על כך שרוב העריכות או אף כולן, שנעשו על ידי עורכים/ות אחרים/ות, 
נמחקו לצערי ו"נדרסו", ללא כוונה כמובן, בעת כתיבת פסקאות חדשות לערך זה. 
אינני יודע עדיין כיצד למנוע "דריסה" זו, ובכל זאת להוסיף מידע חדש לערך, תוך כדי שימוש בכלי התרגום. 
כמו כן יש לי עוד מספר חסכים עקרוניים וחשובים במידע, ואשמח לציינם ולהשלים אותם מכם/ן, לכשאקבל משוב על מכתבי. 
תודה על הכל וערב נפלא,
יואל. :-)

message: כתוב מאוד יפה ובצורה מעוררת השארה אשר גורמת לך להמשיך לקרוא עוד ועוד. תודה רבה ! 37.26.147.191 20:32, 9 בינואר 2017 (IST)
thread_title:  משוב מ-9 בינואר 2017 

message: כל הכבוד , נראה ערך מרשים וגדוש. הערה אחת חשובה ביותר, אנא חבר משפטים לפסקאות שלמות, קשה לקרוא ערך שאחרי כל נקודה יש ירידת שורה. ראה עריכה זו כדוגמא להתחלה של עיצוב מחדש של הערך בצורה שתדמה יותר לערך ויקיפדי תקין ונוח לקריאה. בברכה, מלא כל הארץ כבודי • שלח הודעה ל-013-28143 • י"ב בשבט ה'תשע"ז • 21:21, 7 בפברואר 2017 (IST)
thread_title:  משוב 

message: בעקבות עריכתי זו, רציתי להעיר לך , שנהוג לא להאריך בביאור מושגים ומספיק תרגום קצר וקולע של כל מושג, ללא צורך בפירוק לגורמיו. אמנם הפירוט אינו מספיק ללימוד יפנית, אך מצד שני, העניין בתרגום פרטי המושג קשור בלימוד יפנית ולא בקריאת אודות המצודה. לכן פירוט זה מסרבל את הערך עבור אלו שבאו לקרוא אודות המצודה. אשמח אם גם , אותו כולנו מעריכים יביע גם הוא דעתו. ויואל, גם תגובתך מתבקשת. בברכה, מלא כל הארץ כבודי • שלח הודעה ל-013-28143 • ט"ז בשבט ה'תשע"ז • 13:14, 12 בפברואר 2017 (IST)
replies: text: אכן, בעניין תיאור החיה ומשמעות השם ביפנית – עדיף להוסף תוכן מפורט שכזה בהערת שוליים, כי הוא אינו חלק אינטגרלי מנושא הערך הנוכחי. הוא מכיל מידע שעשוי לסייע למי שלומד יפנית, ולאו דווקא למי שמתעניין במבצר. עדיף שגוף הערך הוויקיפדי יוקדש לנושא העיקרי, והסברים לשוניים מפורטים, שעוסקים באטימולוגיה יפנית, בהשוואה לשפות אחרות, לעברית וכו', יופיעו בהערות שבתחתית הטקסט. אלדד • שיחה 14:18, 12 בפברואר 2017 (IST)
מלא כל הארץ כבודי ו- אלדד היקרים, 
ברצוני להודות מקרב לב לשניכם על העזרה והייעוץ בשיפור מראה ועיצוב הערך, עליו אני שוקד רבות.
לסיום דיון זה, אסכם כי הפשרה שהוצעה, דהיינו- פסקה שלמה העוסקת באטימולוגיה של המילים היפניות, וכן פירוקן למילים בודדות, כמו גם מושגים יפניים רבים לאורכו ולרוחבו של כל המאמר- מקובלת עליי לחלוטין, והיא מניחה את דעתי. אני מרגיש רגוע יותר כעת, ביודעי שעבודתי איננה הפקר או נתונה לשינוי על ידי כל אדם אקראי. 
לאמיתו של דבר, גם לי עברה בתת המודע המחשבה, כי אכן היפנית מסרבלת את הערך, אך באותה הנשימה היא גם מועילה לו שבעתיים, ו"מעניקה לו חיים ואווירה יפנית".
אני מאושר שחלק נרחב מהערך אינו "נזרק לזבל", אלא ישמש הרחבה למעוניינים בכך. 
ברשותכם, אם כן, אפתח פסקה חדשה בסוף הערך, ובה ארכז את רוב המושגים הכתובים ביפנית. 
כולי תקווה שבזאת נסתיימה המחלוקת, והותרה באופן הטוב והמקובל ביותר עבור שלושתינו. אשמח לקבל מכם משוב (בתקווה שיהיה האחרון....) בסוגייה זו. 
בנוגע להערתך הקודמת, מלא כל הארץ כבודי , עוד לא הספקתי לערוך את הערך ולקבץ יותר משפטים העוסקים באותו נושא- לכדי פסקה אחת.
אציין, שאני דוגל בריווח הערך, למטרות הבנה ובהירות בלבד (ולא לצורך "ניפוחו"- מעשה ישראבלופי טיפוסי לצערי... אך לא אצלי). כתב צפוף (מדי) מקשה את הקריאה בו- לפחות לעניות דעתי הכנה. 
נוסף על כך אציין, שהרצון לאחד את כל התרגומים היפניים באותה שורה, ולא לקטעם באמצע ביטוי מסויים, למשל, אילצה אותי להשתמש פעמים רבות ב"אנטר". 
אך כאמור, בעיה זו נפתרה, ורק נותר ליישמה. כך יהיה ניתן לאחד משפטים בקלות רבה הרבה יותר, ללא חשש שטקסט כלשהו ייקטע.
לסיום, אגיד פעם נוספת, שאני מטבעי אדם שפתוח להצעות ולשיפורים, ואני לומד מכל המוכנים להקדיש מזמנם היקר עבורי, במידה ואכן כוונותיהם של אלו הינן מתוך רצון טוב ואמפטיות.
תודה מכל הלב,
יואל.   Yoelpiccolo31 - שיחה 16:19, 12 בפברואר 2017 (IST)

text: , ראשית,

text: שנית, אין צורך לקבץ את כל הנושא לפסקה אחת מסורבלת, דיברתי על שלושה-ארבעה משפטים לפסקה בממוצע.

text: לגבי קיבוץ מושגים יפניים המופיעים בערך לפסקה אחת, לא נראה לי שייך, אם כי אין לי כל כך התנגדות כיוון שאינו מסרבל בגוף הטקסט. אך כוונתו של אלדד הייתה הסבר המושגים ב, כך ההסבר לא יסרבל באמצע הטקסט, אך מי שירצה יוכל בקלות לראות את ההסבר בהקשרו,https://he.wikipedia.org/w/index.php?title=מבצר_נגויה&type=revision&diff=20141886&oldid=20138252   . בברכה, מלא כל הארץ כבודי • שלח הודעה ל-013-28143 • ט"ז בשבט ה'תשע"ז • 17:32, 12 בפברואר 2017 (IST)
thread_title:  ביטויים ומושגים ביפנית - פירוק לגורמים 

message: ערב טוב ומבורך.
ברצוני להביע את זעמי, מורת רוחי ואכזבתי מהשינויים האחרונים שבוצעו אתמול בלילה על ידי   . 
העניין כבר הופך להיות פארסה, ואני מבין שכנראה, כפי שהגדיר זאת  , ויקיפדיה היא האנציקלופדיה של כוווווללללםםם. 
עד כדי כך של כולם, שכל "בר דעת" הנקרא "מנטר", "מנתר" על פני המאמר, מוחק ממנו קטעים, משנה אותו כאוות נפשו, ובקצרה- עושה בו כרצונו, ללא הודעה מוקדמת, וללא התייעצות.
שאחרי הכל כולנו זקנים, כולנו חכמים, כולנו יודעים את התורה (במיוחד את התורה היפנית...), ובמיוחד אלופים בלמחוק. למחוק, למחוק ועוד למחוק. כמה שיותר- כך טוב יותר.  
האם "מנטר" משמעו "מוחק" בעברית? או בויקיפדית? אשמח לקבל אטימולוגיה עבור מונח זה בהערות השוליים של המבצר הנכבד. אפשר גם ביפנית, אם המנטר הנכבד יודע. 
כידוע, לבנות דבר מה לוקח זמן רב. אך להרוס- ניתן לבצע בשניות ספורות. 
כנראה שכשאני אהיה "מנטר" (הנחה מאוד בשלילה), אני פשוט אעבור מאמר אחר מאמר בויקיפדיה העברית, ופשוט אמחוק באקראי עשרים שורות מכל ערך. בנוסף, גם אשנה את הניסוח של עוד שלושים שורות. 
עכשיו אני מנטר טוב, נכון???
"קיצצתי" מכל ערכי ויקיפדיה העברית נתח נכבד מאוד. מה קרה??? אפשר לחשוב... רק "ניטרתי" קצת... ניקיתי... סידרתי... אירגנתי... ועל הדרך גם דרכתי על אנשים, שהשקיעו מאמצים עצומים בכתיבת אותם ערכים ש"ניטרתי". 
לי העניין הזה נמאס. קחו את המאמר, עשו בו כרצונכם- רק עזבו אותי בשקט. 
המאמץ והזמן העצומים שהשקעתי בערך הפכו הפקר. הרי כנראה ה"מנטר" הנכבד עמל קשות כל כך, שגם טרח לבדוק בויקיפדיה האנגלית את תוכן הטקסט, מרחיב ומאמת את נכונותו בויקיפדיה היפנית, נכנס לאתרים יפניים שרק... יפנים... נכנסים אליהם, חופר, נובר, מוציא מים מן הסלע המרכיב את המבצר. 
אני מתחיל להבין איך הדברים בויקיפדיה עובדים, ואני מבין שתכונות כמו: רצון טוב, לב גדול ורחב ונכונות אינסופית לתרום למען מטרה נעלה (כמדומני "חינוך חינמי לכל מאן דבעי"... או אולי הזיתי והיה זה חלום...)- כנראה שלא באמת חשובות. 
נא התייחסותך הרצינית בנדון. 
אני נוטש, ברשותך, את כתיבת הערך (המצויין) הזה, לצערי הרב, עד להודעה חדשה או מציאת פתרון. 
בכבוד רב ולילה נפלא, יואל.   Yoelpiccolo31 - שיחה 21:46, 13 בפברואר 2017 (IST)
נ.ב. :   , ברצוני להדגיש היטב, שהדברים לא כוונו אליך באופן אישי. הם מכוונים לכל משתמש או מנטר, עכשיו ובעתיד, אשר עשויים לעשות כאוות נפשם בערך זה או ערכים נוספים שאכתוב או אתרגם בעתיד. ערב נפלא גם לך, ובאם השתמע מדבריי שהדברים כוונו ספציפית אליך- אני מתנצל. בכבוד רב, יואל.    Yoelpiccolo31 - שיחה 21:46, 13 בפברואר 2017 (IST)
replies: text: , טעות גדולה בידך. ליעד השמיט מספר זעום של תרגומי מושגים לאנגלית כאשר כבר הבאת תרגום מדויק לעברית של המושג. כל היתר היה ארגון מחודש של התמונות ביחס לטקסט, בצורה שמשנה רק כאשר עורכים. הדבר העיקרי שליעד עשה הוא החלפת קוד רווח (NBSP) בתו רווח רגיל. מה עוד הוא השמיט? ממליץ לך להוסיף ב תחת כותרת "עריכה" עורך WikiEd, ואז בהשוואת גרסאות תלחץ על המשולש הירוק באמצע וכך תוכל לזהות אם משהו הוסר או רק הועבר (ההשמטה תופיע כמשולש, ומה שהועבר יופיע באפור).

text: ודאי שאין תפקידו של מנטר להסיר מידע מערכים, לא באקראי ולא בכוונה, אלא רק כאשר מדובר במידע בעייתי. במקרה של מידע מיותר הרי שיש לערוך דיון לפני הסרה. ליעד לא הסיר מידע ולכן עריכותיו אינן בעייתיות, ואם תעבור שוב על עריכותיו תראה שבסה"כ הן די מועילות (לטובת עורכים המשתמשים בקוד המקור).

text: אחזור שוב על הערתי ובקשתי, אנא אל תשתמש כל כך הרבה באנטר. בברכה, מלא כל הארץ כבודי • שלח הודעה ל-013-28143 • י"ח בשבט ה'תשע"ז • 16:29, 14 בפברואר 2017 (IST)
 ,  ו-   היקרים,
לילה טוב ומבורך לכולכם.
ערכתי מחדש את הערך. כולי תקווה שכעת הוא נראה טוב יותר. אשמח מאוד לקבל ביקורת (בעיקר בונה) ומשוב אודות הגרסה הנוכחית של הערך. 
ברצוני להגיד מספר דברים נוספים: 
א. אני מתנצל מעומק לבי על המכתב הקשה והחריף שכתבתי אתמול, בפני כולכם. כולי תקווה שהנכם מקבלים בהבנה את העובדה, שאני משתמש חדש (יחסית...) , ואינני מודע עדיין לאופן פעולת המערכת והקהילה, את הנורמות שלה, את יחסי הכוחות ("מי נגד מי" ; "דע מול מי אתה עומד"...) ואת "כללי המשחק". 
אני לומד כל יום דברים חדשים, בעיקר מתוך ניסוי וטעייה, משיחות עם ויקיפדים אחרים וממקרים כגון אלו שהיו במהלך הימים האחרונים.
ב. בערך הזה השקעתי, ואמשיך להשקיע, מאמצים רבים וזמן ככל שיידרש. שאיפתי היא לכתוב ערכים מעולים, שכל אחד בפני עצמו יהיה מצטיין בסופו של דבר, והנני גאה מאוד בדרך חשיבה זו- שעוצבה בקרבי במהלך חיי. 
לכן אני כל כך רגיש לשינויים שמבצעים אנשים אחרים- בערכים אותם אני כותב, ועניין זה מסביר, ככל הנראה, את דינמיקת התנהלותי, על הצד הטוב ביותר. 
ג. לימוד לוקח זמן, כמו בכל דבר. אנא נסו לקבל זאת בהבנה, ולתת לי את מרחב הנשימה הדרוש והנחוץ ללימוד זה. 
שאיפתי הינה, כמובן, לדעת בסופו של דבר- להכיר את התנהלות המערכת על בוריה, וכן לדעת את כל "רזי הכתיבה והעריכה" בויקיפדיה.
ד. ברצוני להוסיף "תבנית תעודת זהות" למבצר,  (או תבנית תוכן עניינים) בתחילת הערך: להכניס את התמונה הראשונה הגדולה (והמקסימה) לתוכה, וכן לכתוב פרטים אודותיה, על פי הפורמט של ערך זה בויקיפדיה האנגלית.
אשמח אם תוכלו להסביר לי, בזמנכם החופשי כמובן, כיצד לעשות זאת.
ה. מספר הערת השוליים הוא עצום. האם ניתן לעשות משהו בנדון (לייפות/לארגן בצורה יפה ואסטטית וכדומה) ? הצעות תתקבלנה באהבה. 
תודה על הכל מקרב לב. בסופו של דבר, כפי שאומר המשפט הידוע, "כל עכבה לטובה". בימים הקרובים, לכשיסתדרו העניינים באופן סופי ומשביע רצון עבור כולם- אמשיך בכתיבת ובתרגום הערך.
לילה נפלא לכולכם, יואל.     Yoelpiccolo31 - שיחה 23:09, 14 בפברואר 2017 (IST)

text: להערות שוליים אתה יכול להוסיף ל פרמטר  ומספר. וה"תעודת זהות שאתה מחפש היא  תוסיף אותה בראש הערך ומלא כמה שיותר פרמטרים עפ"י הרשימה בדף התבנית. אם אתה עוד צריך עזרה אוכל להוסיף ותלמד מהעריכה שלי. בברכה, מלא כל הארץ כבודי • שלח הודעה ל-013-28143 • י"ט בשבט ה'תשע"ז • 00:20, 15 בפברואר 2017 (IST)
thread_title:  מנטר או מוחק? 

message: ראשית, תודה על ההשקעה בערך. שנית - לא מקובל (וגם לא נכון) לתעתק את כל השמות לאנגלית ויפנית בהערות שוליים. מלבד זה שזה מפריע לרצף הקריאה - הרי שברגע שזה מתועתק לעברית (כפי שנעשה לאורך כל הערך - וכבוד על העבודה) - 90% מהעבודה נעשתה. והיה וייכתבו הערכים הללו, ממילא הקורא יוכל לגשת אליהם. כרגע, הערך חורג לחלוטין מהסטנדרטים הנהוגים בויקיפדיה. ולמרות הערכתי הרבה לעבודה הרבה שנעשתה כאן, יש להסיר את הערות השוליים הללו. • צִבְיָה • שיחה • ט"ו באייר ה'תשע"ז 23:56, 11 במאי 2017 (IDT)
replies: text: לילה מבורך.

text: דווקא בעטייה של העובדה שיש חוסרים רבים בערכים- הרשימה הזו מיועדת בראש ובראשונה לך- ולכל ויקיפד/ית אחר/ת, שיחפוץ לכתוב ערך העוסק באחד המושגים ברשימה.

text: מחד, אפשר להעביר רשימה מקיפה זו לייעוץ הלשוני, או לקשר אותה במקום בולט כלשהו- כדי להקל על ויקיפדים אחרים, שייכתבו ערכים בנושאים אלו בעתיד.

text: מאידך, אין זה מפריע למהלך הקריאה, כיוון שהערות השוליים- כשמן הן- מופיעות אך ורק בשוליים.

text: אף אחד לא כופה על קורא כלשהו לקרוא אותן; הוא יכול להמשיך בקריאה ולוותר עליהן לחלוטין. הטקסט מובן לחלוטין גם בלעדיהן.

text: רק במידה שיחפוץ קורא כלשהו להכנס לעובי הקורה- הוא ייפנה להערות השוליים. למתקדמים בלבד.

text: אשמח לשמוע מה דעתם של ויקיפדים/ות נוספים/ות בנדון; הערך הזה משמש צוהר לכתיבת עשרות ערכים נוספים בעתיד.

text: לילה זהב, יואל - שיחה 00:13, 12 במאי 2017 (IDT) .
replies: text: :תוכל לכתוב דף משנה שתציב בראש דף השיחה הזה למי שיהיה מעוניין לדעת את התעתוק הנכון של המושגים (אני אישית נעזרתי בעבר בדפים כאלה שהופיע במיזמים שונים (לדוגמה, ויקיפדיה:מיזמי ויקיפדיה/יפן) כשהייתי צריכה לתעתק מושג שלא הכרתי. אם בעתיד מישהו יעשה גוגל הוא יגיע לדף ויוכל להיעזר בו). אבל הופעתם בתוך התוכן עצמו - מיותרת. בהרבה ערכים יוסיפו שם של מושג לועזי, אך רק פעם-פעמיים לאורך הערך. לא לכל אורכו.

text: :, אשמח לקבל את חוות דעתך. • צִבְיָה • שיחה • ט"ז באייר ה'תשע"ז 00:24, 12 במאי 2017 (IDT)
replies: text: ::מבחינתי, לא משנה מה יוחלט, כוונתי היא טובה ומסתכלת לעבר העתיד, לכשייכתבו ערכים אלו.

text: :: רק אשמח מאוד, אם לא תמחקו את כל הערות השוליים סתם כך. עבדתי עליהן אינספור שעות, בהנחה שהן תהיינה לעזר בעתיד.

text: ::מחיקה סתמית תהווה פגיעה אנושה בי, בעבודתי ובזמן העצום שהשקעתי בכתיבתן. תודה מכל הלב. יואל - שיחה 00:34, 12 במאי 2017 (IDT) .
replies: text: :::אני מעריכה את העבודה הרבה שהשקעת, מניסיון אני יודעת כמה מאמצים מושקעים בעבודה כזו. כל דבר שאעשה יהיה רק לאחר הסכמה בדף שיחה, מתוך הידברות אתך כיוצר הערך. • צִבְיָה • שיחה • ט"ז באייר ה'תשע"ז 00:59, 12 במאי 2017 (IDT)
replies: text: ::::צִבְיָה, אני מסכים שריבוי הערות שוליים, כל כמה מילים, עשוי לייגע את הקורא ולהפריע בשטף הקריאה. מאידך גיסא, נעשתה פה עבודה חריגה, יוצאת דופן בהיקפה – וכפי שאמר יואל לעיל, הקורא יכול לוותר על כניסה להערות השוליים. במקרה כזה, כמקרה חריג, יש צורך להשאיר את ההערות, בתקווה שזה לא יפריע יותר מדי לקוראים. כל הכבוד ליואל על העבודה המדוקדקת שנעשתה כאן. יואל, להערכתי, הצבת כאן רף גבוה מדי, שמעטים הכותבים שיוכלו להגיע אליו. אלדד • שיחה 09:17, 12 במאי 2017 (IDT)
replies: text: :::::אני מציע אלטרנטיבה: במקום דף משנה שהציעה צביה, פרק משנה שירכז את המושגים כמפתח שמות. Liad Malone - שיחה 09:47, 12 במאי 2017 (IDT)
replies: text: ::::::אפשר פרק משנה שייקרא "מקרא" או משהו כזה, בו יופיעו כל המונחים, או פרק משנה שיכיל רק הפניה לדף משנה, משום שהפרק עלול להיות ארוך למדי. , מה דעתך? • צִבְיָה • שיחה • ט"ז באייר ה'תשע"ז 15:03, 12 במאי 2017 (IDT)
thread_title:  הערות שוליים 

message: ערב טוב ושבוע מבורך, 
רציתי לדעת מאיזו סיבה מחקו את תמונתו של הפסל של קאטו קיומאסה, על ידי בוט של ויקיפדיה היפנית.
אתה יכול ללחוץ על פרטי העריכה שבה נמחקה התמונה, אך הדבר יוביל אותך לויקיפדיה היפנית, עם טקסט בשפה היפנית. 
אמנם אני מבין את הטקסט, אך הוא כתוב בסגנון משפטי, ולא בסגנון המאפשר להבין "בגובה העיניים"- מהי הסיבה להסרתה של התמונה מהערך של מבצר נגויה. 
אשמח אם לאור נסיונך הרב בויקיפדיה, תשכיל להסביר לי בבקשה, במילים פשוטות, מהי הסיבה להסרתה של תמונה זו מהערך שלי, האם הסרה זו מוצדקת, והכי חשוב- האם ניתן בכל זאת, בדרך כלשהי- למקם את התמונה (או תמונה דומה לה) - בערך שלי. 
תודה רבה מכל הלב,
שבוע מבורך,
יואל שחק. - שיחה 19:40, 19 באוגוסט 2017 (IDT)   .
replies: text: היי יואל,

text: שבוע טוב ומבורך!

text: אני מבין בתמונות בדיוק כמוך (כלומר, לא ממש מבין בהן). ואם אתה מבין את הטקסט היפני, אז על אחת כמה וכמה יש לך כאן כמה יתרונות עליי... לצערי, לא אוכל לסייע כאן. מצטער על מחיקת התמונה, אין לי מושג מדוע היא נמחקה. בדרך כלל, כשקורה דבר כזה, זה משום הפרת זכויות יוצרים. אין לי מושג אם זה המקרה כאן. אלדד • שיחה 20:04, 19 באוגוסט 2017 (IDT)
replies: text: :נראה שמדובר בבעיית זכויות יוצרים. כאן מסוכמת המדיניות של ויקישיתוף לגבי זכויות יוצרים בתמונות של מבנים ציבוריים ביפן. בברכה, מלא כל הארץ כבודי • שלח הודעה ל-013-28143 • כ"ח באב ה'תשע"ז • 15:20, 20 באוגוסט 2017 (IDT)
thread_title:  מחיקת התמונה של הפסל של קאטו קיומאסה, על ידי בוט של ויקיפדיה היפנית, למיטב הבנתי 

message: היי יואל. אני רואה שאתה עובד על הערך זמן רב. הערך מפורט מאד, ויש בו מידע רב. יש בו בעיה אחת - אין בו מקורות כלל. אתה וודאי מתבסס על מקורות כלשהם בכתיבת הערך - כדאי שתציין אותם. אם לא בתוך הטקסט - לפחות כרשימת ביבליוגרפיה. • צִבְיָה • שיחה • ט' באלול ה'תשע"ז 00:25, 31 באוגוסט 2017 (IDT)
replies: text: אהלן , שבת מבורכת לך.

text: אני מודה שהייתי מעט לא בסדר כאשר לא עניתי לך עד כה. רציתי מאוד לסיים את הערך לפני כל דבר אחר.

text: אנא קבלי את התנצלותי הכנה. תודה.

text: בקשר לחוסר במקורות- יש בידיי מאות מקורות, מכל התקופה הארוכה של כתיבת הערך. רובם המכריע אינטרנטיים, והשאר- ספרים אלקטרוניים.

text: הרוב המכריע של המידע בו השתמשתי כתוב בשפות יפנית ואנגלית.

text: חלק מהמידע תורגם מערכים שונים בויקי היפנית והאנגלית.

text: כך שאמנם יש בידיי מקורות רבים מאוד, אך דומני שיהיה זה בלתי אפשרי להכניס את כל הלינקים שברשותי- לתוך החלק של "ביבליוגרפיה ומקורות לקריאה נוספת". על אחת כמה וכמה, שחלקם הגדול מוביל לאתרים בשפה היפנית, הן בתוך ויקי היפנית- והן מחוץ לויקי- באתרים אינטרנטיים שונים ומגוונים ביפנית, ברחבי הרשת.

text: אשמח להקשיב ולדעת מה עליי לעשות במקרה כזה, של מקורות רבים ומגוונים.

text: אני חשבתי שאולי מוטב שאשלח לך באמצעות google drive את כל המקורות (הם נמצאים ומסודרים כולם בתוך תיקייה אחת).

text: מבחינתי, אין לי בעיה ואף אשמח, אם תעברי בזריזות יחסית אחרי כל המקורות, ותכתבי לי אילו מקורות כדאי לשים בתוך הערך (או אם יש לך מוטיבציה, כוח ורצון- את מוזמנת להוסיף אותם בעצמך לערך).

text: אשמח לקבל מענה אודות שאלה זו, האם התכנית שהעליתי בפנייך מתאימה לך, או שמא מכבידה.

text: אשמח לקבל באהבה כל רעיון או הצעה אחרת שחשבת אודותיה, ללא שום קשר. מכל מלמדיי השכלתי.

text: שבת שלום ומבורכת,

text: יואל שחק. - שיחה 16:38, 15 בספטמבר 2017 (IDT)   .
replies: text: :היי. את המקורות שהשתמשת בהם לכתיבת הערך מוסיפים כהערות שוליים, לא ב"לקריאה נוספת". אין הגבלה על מספר המקורות. אתה יכול להוסיף אפילו מאה. לא מקובל לקשר או לצרף כמקור דפים מויקיפדיות זרות, אלא לאתרים/מאמרים/ספרים מחוץ לויקיפדיה. אין מניעה לקשר למקורות ביפנית. נכון שעדיף בשפה מוכרת (לנו) כמו אנגלית או עברית, אבל אם זה המקור עליו הסתמכת בכתיבת הערך - השתמש בו. אני לא אוכל לעשות את זה בעצמי משום שאני לא יודעת איזה מקור שימש לך לאיזה משפט.

text: :אם אתה מרגיש שהעבודה קשה מדי (וחבל... לכן מומלץ להוסיף את המקורות כהערות שוליים במהלך הכתיבה, כי אחרת קשה לשחזר בדיעבד איזה מקור שימש היכן), לפחות תוסיף ב"לקריאה נוספת" כמה מקורות מרכזיים שבהם השתמשת. שוב, גם במקרה הזה אני לא אוכל לעזור משום שאין לי מושג איזה מקור היה מרכזי יותר עבורך ואיזה לא. • צִבְיָה • שיחה • כ"ד באלול ה'תשע"ז 16:44, 15 בספטמבר 2017 (IDT)
thread_title:  מקורות 

message: /, מבצר? תודה --David.r.1929 - שיחה 19:27, 14 ביולי 2022 (IDT)
replies: text: אני לא מבין מספיק גם בנושא האדריכלי וגם מבחינת היפנית. Mbkv717 • שיחה • ט"ו בתמוז ה'תשפ"ב • 22:49, 14 ביולי 2022 (IDT)

text: חד משמעית 城 הוא מבצר לכל דבר ועניין asteiner - פנו אלי ליעוץ בענייני סינית ויפנית 19:36, 22 ביולי 2022 (IDT)
thread_title:  שאלה